31987R3620
L 341/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3620/87 НА СЪВЕТА
от 30 ноември 1987 година
относно сключване на Споразумение между Европейската икономическа общност и правителството на Народна република Ангола за риболов в крайбрежните води на Ангола
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че на 30 април 1987 г. Общността и Ангола договориха и подписаха Споразумение за риболов в крайбрежните води на Ангола, което гарантира възможности за риболов на риболовни кораби на Общността във водите, върху които Ангола упражнява суверенитет или юрисдикция;
като има предвид, че е в интерес на Общността да одобри настоящото споразумение,
ПРИЕ НАСТОЯЩИЯ РЕГЛАМЕНТ:
Член 1
Споразумението между Европейската икономическа общност и правителството на Народна република Ангола за риболов в крайбрежните води на Ангола се одобрява от името на Общността.
Текстът на споразумението е приложен към настоящия регламент.
Член 2
Председателят на Съвета се оправомощава да определи лицата, упълномощени да подпишат споразумението, за да се обвърже Общността (2).
Член 3
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 ноември 1987 година.